|  |  |  |  |
| --- | --- | --- | --- |
|  | |  | |
| ΕΛΛΗΝΙΚΗ ΔΗΜΟΚΡΑΤΙΑ **ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ**  **ΚΑΙ ΤΡΟΦΙΜΩΝ**  **ΓΕΝΙΚΗ ΓΡΑΜΜΑΤΕΙΑ ΑΓΡΟΤΙΚΗΣ ΠΟΛΙΤΙΚΗΣ**  **ΚΑΙ ΔΙΑΧΕΙΡΙΣΗΣ ΚΟΙΝΟΤΙΚΩΝ ΠΟΡΩΝ** ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ ΠΑΑΜΟΝΑΔΑ ΔΙΚΤΥΩΣΗΣ & ΔΗΜΟΣΙΟΤΗΤΑΣ | | Αθήνα, 24 / 5 / 2018  Αρ. Πρωτ.: 1609 | | |
|  |  | |
|  | | |
| **Προς :**  Όπως Πίνακας Διανομής | | |
| Ταχ. Δ/νση:  Πληροφορίες:  Τηλέφωνο:  Fax:  Email: | Λ. Αθηνών 58  ΤΚ 104 41, Αθήνα  Β. Χαλβαντζή  210 52 75 229  210 52 75 144  vchalvantzi@mou.gr |

**Θέμα:** Πρόσκληση σε ενημερωτική συνάντηση για τους δυνητικούς δικαιούχους του Μέτρου 16 «Συνεργασία» του ΠΑΑ 2014-2020 στην Περιφέρεια Θεσσαλίας

Στο πλαίσιο λειτουργίας του Εθνικού Αγροτικού Δικτύου (ΕΑΔ), η Ειδική Υπηρεσία Διαχείρισης του Προγράμματος Αγροτικής Ανάπτυξης 2014-2020 (ΕΥΔ ΠΑΑ) - Μονάδα Δικτύωσης και Δημοσιότητας σε συνεργασία με την Ειδική Υπηρεσία Εφαρμογής ΠΑΑ (ΕΥΕ ΠΑΑ) - Μονάδα Συνεργασίας και Καινοτομίας και την Περιφέρεια Θεσσαλίας διοργανώνει ενημερωτική συνάντηση σχετικά με την πρόσκληση του Μέτρου 16 «Συνεργασία» του ΠΑΑ 2014-2020.

Η συνάντηση θα πραγματοποιηθεί στη **Λάρισα**, την **Πέμπτη 14 Ιουνίου 2018**, στο Ξενοδοχείο **LARISSA IMPERIAL**, Λεωφ. Φαρσάλων 182, **ώρα 9:30-14:00**.

Η συνάντηση αυτή απευθύνεται κυρίως σε εκπροσώπους συλλογικών σχημάτων του αγροτικού τομέα όπως Συνεταιρισμοί, Ενώσεις Αγροτικών Συνεταιρισμών (ΕΑΣ), Ομάδες παραγωγών (ΟΠ), σε στελέχη των Υπηρεσιών της Γενικής Διεύθυνσης Αγροτικής Οικονομίας (ΔΑΟ) και των Διευθύνσεων Αγροτικής Οικονομίας και Κτηνιατρικής (ΔΑΟΚ) της Περιφέρειας, της Διεύθυνσης Αγροτικών Υποθέσεων (ΔΑΥ) της Αποκεντρωμένης Διοίκησης, εκπροσώπους του ΓΕΩΤΕΕ, Ομάδες Τοπικής Δράσης (ΟΤΔ), σε τεχνικούς συμβούλους, καθώς και σε εκπροσώπους της ερευνητικής και επιστημονικής κοινότητας της Περιφέρειας.

Η γεφύρωση μεταξύ των παραγωγικών φορέων και της ερευνητικής και επιστημονικής κοινότητας μέσω του Μέτρου 16 «Συνεργασία» του ΠΑΑ αποτελεί σημαντική πρόκληση προκειμένου να ενισχυθεί η ανταγωνιστικότητα των επιχειρήσεων στον πρωτογενή τομέα (γεωργικές & κτηνοτροφικές εκμεταλλεύσεις), αλλά και στον τομέα των τροφίμων. Η αύξηση της προστιθέμενης αξίας των γεωργικών προϊόντων, η μείωση του κόστους παραγωγής τους, καθώς και η αναζήτηση νέων καλλιεργητικών πρακτικών και πρακτικών παραγωγής που εστιάζουν στην προστασία του περιβάλλοντος και στην προσαρμογή στην κλιματική αλλαγή αποτελούν βασικές προτεραιότητες του Προγράμματος Αγροτικής Ανάπτυξης 2014-2020.

Κύριος στόχος της συνάντησης είναι:

* η παρουσίαση του θεσμικού πλαισίου υλοποίησης και η πρόσκληση του Μέτρου 16 (Υπομέτρα 16.1/16.2 και 16.5/16.1),
* η ενημέρωση και η υποστήριξη των φορέων αγροτικής ανάπτυξης της Περιφέρειας Θεσσαλίας για την ενθάρρυνση δημιουργίας Επιχειρησιακών Ομάδων της Ευρωπαϊκής Σύμπραξης Καινοτομίας (ΕΣΚ),
* η ανάδειξη των σχετικών αναγκών ως προς τους τομείς προτεραιότητας της Περιφέρειας για τον αγροδιατροφικό τομέα,
* η ανταλλαγή απόψεων και προτάσεων μεταξύ των ενδιαφερομένων.

Για δηλώσεις συμμετοχής, μπορείτε να εγγραφείτε πατώντας [εδώ](https://form.jotformeu.com/81413285010343) ή να αποστείλετε ηλεκτρονικά το συνημμένο έντυπο συμμετοχής.

Επισυνάπτεται το πρόγραμμα της συνάντησης.

**Ο ΓΕΝΙΚΟΣ ΓΡΑΜΜΑΤΕΑΣ**

**ΑΓΡΟΤΙΚΗΣ ΠΟΛΙΤΙΚΗΣ ΚΑΙ**

**ΔΙΑΧΕΙΡΙΣΗΣ ΚΟΙΝΟΤΙΚΩΝ ΠΟΡΩΝ**

*(υπογεγραμμένο)*

**ΧΑΡΑΛΑΜΠΟΣ ΚΑΣΙΜΗΣ**

**Πίνακας Διανομής (ηλεκτρονικά)**

1. Ενώσεις Αγροτικών Συνεταιρισμών (ΕΑΣ)
2. Ομάδες παραγωγών (ΟΠ)
3. Διευθύνσεις Αγροτικής Οικονομίας (ΔΑΟ) Περιφέρειας
4. Διευθύνσεις Αγροτικής Οικονομίας και Κτηνιατρικής (ΔΑΟΚ) Περιφέρειας
5. Διεύθυνση Αγροτικών Υποθέσεων (ΔΑΥ) της Αποκεντρωμένης Διοίκησης
6. Εκπρόσωποι του ΓΕΩΤΕΕ
7. Τεχνικοί σύμβουλοι
8. Ερευνητική και επιστημονική κοινότητα
9. Ομάδες Τοπικής Δράσης (ΟΤΔ)
10. Φορείς διαχείρισης προστατευόμενων περιοχών

**Κοινοποίηση (ηλεκτρονικά)**

1. Γραφείο Υπουργού Αγροτικής Ανάπτυξης και Τροφίμων, κου Ε. Αποστόλου
2. Γραφείο Περιφερειάρχη Θεσσαλίας, κου Κ. Αγοραστού
3. Προϊστάμενη Ειδικής Υπηρεσίας Διαχείρισης Επιχειρησιακού Προγράμματος Περιφέρειας Θεσσαλίας, κα Μ. Σαραφίδου
4. Πρόεδρο Περιφερειακού Συμβουλίου Έρευνας & Καινοτομίας (ΠΣΕΚ), κο Ζ. Μαμούρη

**Εσωτερική διανομή**

1. Γραφείο Γενικού Γραμματέα Αγροτικής Πολιτικής & Διαχείρισης Κοινοτικών Πόρων,   
   κου Χ. Κασίμη
2. Προϊστάμενο Ειδικής Υπηρεσίας Διαχείρισης ΠΑΑ 2014-2020, κο Ν. Μανέτα
3. Προϊσταμένη Ειδικής Υπηρεσίας Εφαρμογής ΠΑΑ 2014-2020, κα Π. Πυριοβολή
4. Προϊσταμένη Μονάδας Συνεργασίας & Καινοτομίας, Ειδική Υπηρεσία Εφαρμογής ΠΑΑ 2014-2020, κα Μ. Τσάρα
5. Προϊσταμένη Μονάδας Προγραμματισμού, Ειδική Υπηρεσία Διαχείρισης ΠΑΑ 2014-2020, κα Κ. Αθανασοπούλου